Here is a page extracted from Wikipedia that may contain CSS, HTML, and a lot of unformatted text.

Title: Fabaceae
Content: As Fabaceae u Leguminosae ("Leguminosas") son una familia de árbols, arbustos y hierbas perens u anyals, facilment reconoixibles por o suyo fruito legumbre ("Legumen" en luengache medieval), y as suyas fuellas composadas y estipuladas. Ye una familia con distribución cosmopolita, con d'alto u baixo 730 cheneros y unas 19.400 especies, constituindo a tercera familia de plantas por numero d'especies, dezaga d'as composadas (Asteraceae) y as orquidias (Orchidaceae).

Descripción

Habito 
Son árbols, matizos, hierbas u tucas.

Fuellas 
Cuasi siempre alternas y con estipulas, perens u caducas, por un regular composadas que pueden tener un filo en o suyo cabo.

Radiz 
Radices con predominio d'o sistema primario, a sobén profundas, y cuasi siempre con nodulos poblaus con bacterias d'o chenero Rhizobium que fixan o nitrocheno atmosferico.

Cautivo 
Chunto con os cerials y bella fruita y radiz tropical, unas cuantas leguminosas han estau a base de l'alimentación humana dende fa milenios. Tienen a capacidat de fixar o nitrocheno atmosferico gracias a unas bacterias simbiontas que tienen as radices. Bi ha especies como l'alfalz que se cautivan como ferraina.

Se veiga tamién 
Tabella.

Referencias 

Fabaceae